पटना में आई बाढ़ को लेकर छलका ऋतिक रोशन का दर्द, कहा- एक हफ्ते से...Tweet हुआ वायरल  
ऋतिक रोशन ने पटना में आई बाढ़ पर किया ट्वीट
कहा- मेरा दिल वहीं पर है
सोशल मीडिया पर वायरल हो रहा है ट्वीट
देश के दो राज्यों उत्तर प्रदेश (Uttar Pradesh) और बिहार (Bihar) में बीते कुछ दिनों से हो रही लगातार बारिश ने आम लोगों की समस्या को बढ़ा दिया है. राज्य के हर गली-कूचे में पानी भर गया है. मौसम विभाग के अनुसार मॉनसून ने करीब 25 साल का रिकॉर्ड तोड़ा है. इससे पहले 1994 में भी मॉनसून ने अपना कहर दिखाया था. इस मूसलाधार बारिश की वजह में जीवन अस्त-व्यस्त हो गया है. खासकर पटना शहर में हालात काफी खराब हो गए हैं. हाल ही में, पटना (Patna Floods) में आई बाढ़ पर एक्टर ऋतिक रोशन (Hrithik Roshan) का भी रिएक्शन आया है. 
My heart goes out to the people of Patna who have been battling floods caused by torrential rain since almost a week now. I hope the situation gets better there soon.
ऋतिक रोशन (Hrithik Roshan) ने पटना में लगातार हो रही बारिश को लेकर कहा, 'मेरा दिल बार-बार पटना के लोगों के पास जा रहा है, जो एक हफ्ते से लगातार हो रही मूसलाधार बारिश और बाढ़ से जंग लड़ रहे हैं. मैं दुआ करता हूं कि वहां की स्थिती जल्दी ही ठीक हो जाए.'
ऋतिक (Hrithik Roshan) का यह ट्वीट खूब वायरल हो रहा है, साथ ही लोग इसपर जमकर प्रतिक्रिया भी दे रहे हैं. इससे पहले बिहार (Bihar Floods) में आईं बाढ़ की तरफ लोगों का ध्यान खींचने के लिए नेशनल इंस्टीट्यूट ऑफ फैशन टेक्नोलॉजी की एक छात्रा अदिति सिंह (Aditi Singh) ने भी फोटोशूट कराया. हालांकि, कुछ लोग अदिति के इस निर्णय के खिलाफ हैं तो वहीं कुछ लोग उनके इस काम की जमकर तारीफ कर रहे हैं. बिहार में आई इस बाढ़ की वजह से करीब 41 लोगों की मौत होने की खबर आ रही है.